A4-0367/97

Ψήφισμα σχετικά με το σχέδιο ψηφίσματος του Συμβουλίου που αφορά τον καθορισμό των προτεραιοτήτων συνεργασίας στον τομέα της δικαιοσύνης και των εσωτερικών υποθέσεων, για την περίοδο από 1ης Ιανουαρίου 1998 μέχρι της ημερομηνίας έναρξης ισχύος της Συνθήκης του Άμστερνταμ (10021/1/97 - C4-0426/97 -97/0910(CNS))

Το Ευρωπαϊκό Κοινοβούλιο,

- έχοντας υπόψη το ψήφισμα το Συμβουλίου (10021/1/97 - C4-0426/97 - 97/0910(CNS)),

- έχοντας υπόψη το άρθρο Κ6 της Συνθήκης για την Ευρωπαϊκή Ένωση,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων καθώς και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών (A4- 0367/97),

Α. εκτιμώντας, ότι το Ευρωπαϊκό Κοινοβούλιο κλήθηκε να γνωμοδοτήσει από την Προεδρία του Λουξεμβούργου σύμφωνα με τη Συνθήκη (άρθρο Κ6, δεύτερο εδάφιο, ΣΕΕ),

Β. εκτιμώντας ότι οι προθεσμίες διαβούλευσης που το Συμβούλιο επιβάλλει στο Κοινοβούλιο εμπόδισαν πολύ συχνά την έκδοση γνωμοδοτήσεων επαρκώς σταθμισμένων, αιτιολογημένων και τεκμηριωμένων,

1. επισημαίνει, ότι έπρεπε να υπάρχει αναφορά στις αιτιολογικές σκέψεις, σύμφωνα με το άρθρο Κ6, 2 ΣΕΕ, στην ακρόαση και τη δέουσα συνεκτίμηση των απόψεων του Ευρωπαϊκού Κοινοβουλίου[semigr ]

2. επισημαίνει, ότι θα πρέπει οι προτεραιότητες να επανεξετασθούν πριν την πάροδο της 31 Δεκεμβρίου 1998, στο βαθμό που η Συνθήκη του Άμστερνταμ δεν έχει τεθεί σε ισχύ ακόμη μέχρις αυτό το χρονικό σημείο[semigr ]

3. καλεί το Συμβούλιο, κατά την επανεπεξεργασία του καταλόγου των προτεραιοτήτων να καταδείξει, ποια σχέδια διεκπεραιώθηκαν και ποια σχέδια και για ποιους λόγους δεν διεκπεραιώθηκαν[semigr ]

4. καλεί το Συμβούλιο, πριν από την έναρξη ισχύος της Συνθήκης του Άμστερνταμ, να προβεί σε διαβούλευση με το Ευρωπαϊκό Κοινοβούλιο κατά τις προκαταρκτικές εργασίες για τη λήψη νέων αποφάσεων στο πλαίσιο του Schengen και για την ενσωμάτωση του κεκτημένου της Συνθήκης του Σένγκεν σύμφωνα με το άρθρο Κ6, παράγραφος 2 της ΣΕΕ[semigr ]

5. προτείνει να συγκληθεί στο εγγύς μέλλον μια νέα διάσκεψη Schengen μετά από συνεννόηση με τα κράτη μέλη, με στόχο την επίτευξη συμφωνιών σχετικά με τη διενέργεια ελέγχου από το Κοινοβούλιο και τη συμμετοχή του κατά την εφαρμογή της Συμφωνίας Schengen[semigr ]

6. καλεί το Συμβούλιο, να δώσει απόλυτη προτεραιότητα σε όλα τα μέτρα που απαιτούνται προκειμένου να υλοποιηθεί η ελεύθερη κυκλοφορία των προσώπων[semigr ] καλεί, στο πλαίσιο αυτό το Συμβούλιο, να προωθήσει επειγόντως την έγκριση των τριών σχεδίων οδηγιών της 12ης Ιουλίου 1995 που αφορούν την ελεύθερη κυκλοφορία των προσώπων (τις λεγόμενες «οδηγίες Monti»)[semigr ]

7. ζητεί να συνεχίσει κάθε πολιτική κατά του ρατσισμού, της ξενοφοβίας και του αντισημιτισμού να αποτελεί απόλυτη προτεραιότητα για το Συμβούλιο, ακόμη και μετά το τέλος του Ευρωπαϊκού Έτους κατά του Ρατσισμού, να δοθεί δε ιδιαίτερη προσοχή στις ΜΚΟ και στα σχετικά προγράμματα μικρής κλίμακας[semigr ]

8. καλεί, να δοθεί παράλληλα προτεραιότητα σε όλα τα μέτρα για την βελτίωση και εντατικοποίηση της δικαστικής συνεργασίας στην εσωτερική αγορά[semigr ]

9. ζητεί από το Συμβούλιο να επιδιώκει, στο πλαίσιο της δικαστικής συνεργασίας, αυστηρότερα τους στόχους που θέτει η Συνθήκη ΕΕ, από ό,τι μέχρι σήμερα[semigr ] οι επιδόσεις, οι κλήσεις, οι αιτήσεις παροχής δικαστικής συνδρομής οφείλουν να πραγματοποιούνται στην Ευρωπαϊκή Ένωση σαν να επρόκειτο για μία ενιαία χώρα[semigr ]

10. ζητεί από το Συμβούλιο να συστήσει στα κράτη μέλη που δεν το έχουν πράξει ακόμη να υπογράψουν και να επικυρώσουν την υπογραφείσα στις 25 Οκτωβρίου 1980 Σύμβαση της Χάγης, η οποία διευκολύνει την προσφυγή στη δικαιοσύνη σε διεθνές επίπεδο[semigr ]

11. εφιστά την προσοχή στο γεγονός ότι σε περιπτώσεις διασυνοριακών διαφορών η παροχής έννομης προστασίας είναι πρακτικά ανύπαρκτη, και θεωρεί ότι τούτο συνιστά σοβαρό πρόβλημα με το οποίο το Συμβούλιο πρέπει επιτέλους να ασχοληθεί και να επεξεργαστεί νομικά δεσμευτικές λύσεις[semigr ]

12. αποφασίζει ότι, επειδή, εκτός από τη Συνθήκη της Χάγης που δεν έχει επικυρωθεί από όλα τα κράτη μέλη και η οποία διευκολύνει την προσφυγή στα δικαστήρια σε διεθνές επίπεδο, υπάρχουν και άλλες συνθήκες της Χάγης που δεν έχουν υπογραφεί και επικυρωθεί από όλα τα κράτη μέλη, η Επιτροπή Νομικών Θεμάτων και Δικαιωμάτων των Πολιτών θα εκπονήσει σχετική έκθεση πρωτοβουλίας[semigr ]

13. ζητεί από το Συμβούλιο να συνεχίσει τις πρωτοβουλίες για τον αγώνα κατά του ρατσισμού και να λάβει τα αναγκαία μέτρα ώστε η Europol να ασκήσει χωρίς καθυστέρηση τις αρμοδιότητές της σ' αυτόν τον τομέα[semigr ]

14. επαναλαμβάνει το αίτημά του προς την Επιτροπή και το Συμβούλιο, να αναπτύξουν με το Ευρωπαϊκό Κοινοβούλιο σχέσεις εργασίας που να επιτρέπουν την ομαλή ροή των διαβουλεύσεων στον τομέα του τρίτου πυλώνα, και καλεί συνεπώς το Συμβούλιο να εκχωρήσει στο Ευρωπαϊκό Κοινοβούλιο δικαιώματα ακροάσεως ήδη κατά την προετοιμασία της εφαρμογής της Συνθήκης του Άμστερνταμ, εκφράζει δε την επιθυμία για μεγαλύτερη χρήση, εκ μέρους της Επιτροπής, του δικαιώματος πρωτοβουλίας της[semigr ]

15. αναθέτει στον Πρόεδρό του, να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών.